**destrămare**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eram atât de singuratici încât ne puteam recunoaște

numai în pietre

în trunchiul copacilor fără nume

și uneori

în simetria cuvintelor

pe întuneric

când eu spuneam că ești

tu te închipuiai a fi

înainte de a intra frigul în propria-ți

destrămare

și când spuneai tu că nu putem

încăpea în același strigăt

eu mă aplecam deja spre destinul neînceput

ca să te scutesc de povara

ramurilor goale

și cum ai putea să-mi mături picioarele

târâte după tine

când eu am rădăcinile

crescute din spini?